Kongevåbnets nuværende udformning er kraftigt forenklet i forhold til udgaverne benyttet fra [[Frederik 6.]] til og med Frederik 9., hvor kongevåbnet indeholdt yderligere syv våbenmærker, repræsenterende fem besiddelser tidligere regeret af [[danske konger]]: [[Holsten]], [[Stormarn]], [[Ditmarsken (landskab)|Ditmarsken]], [[Sachsen-Lauenburg|Lauenborg]] og [[Delmenhorst]], samt to middelalderlige kongetitler: ''De Venders og de Goters Konge''. Endvidere var [[Island]] repræsenteret i rigsvåbenet indtil 1948<ref name=b216s3 /> idet [[Christian 10.]], som var død året før, også havde været islandsk konge indtil øen blev republik i [[1944]].
Historie